Inge Ås

Inge Ås (født 1953) er en norsk performancekunstner, homeopat, healer, og forfatter, som har hatt en sentral rolle i alternativbevegelsen i Norge siden 1980-årene. Hun var første leder i Holistisk forbund, med røtter i Alternativt nettverk, fra etableringen i 2002 og frem til 2005. I 2001 var hun med på livssynsprogrammet «Brobyggerne» på NRK som representant for alternativbevegelsen. Hun har i en årrekke drevet «Iliana Akademi» som arrangerer kurs selvutvikling. I 2009 utga hun Den store chakraboka

I 1999 fikk hun støtte fra Norsk kulturråd til multimediaprosjektet CRYSTALWATERS. Det resulterte i produksjon av en CD-ROM med  lydkunst, videoer, foto og lysbilder som ble lansert gjennom performancekonserter i Oslo, Bergen, Tromsø og Umeå. Som billedkunstner er hun innkjøp av Hotell Globetrotter, Oslo kommunes kunstsamlinger og Nasjonalbiblioteket.

Hun utga boken Vi spiste, sov og drakk feminisme som handlet om lesbiske radikalfeminister i Oslo i 1970-årene sammen med Tonje Gjevjon. I 2020-årene har hun engasjert seg i transdebatten, og hun er i denne sammenhengen aktiv i organisasjonen Kvinneaktivistene.

Referanser

Litteratur 
 Elnæs, Caroline Ugelstad & Hatterud, Bjørn: Skeive ikoner, Pitch forlag, 2022, ISBN 9788284340814
 Gaukstad, Kristin Margrethe, Hansen, Lars Emil, Røsler-Nilsen, Miriam & Skuseth, Vegard: Skeiv oslohistorie, Oslo museum, 2022, ISBN 9788269005318

Personer innen alternativ behandling
Norske forfattere
Norske kvinnesaksforkjempere